Storasis Klovainių ąžuolas
55°56′59″š. pl. 23°56′52″r. ilg.﻿ / ﻿55.94970°š. pl. 23.94777°r. ilg.﻿ / 55.94970; 23.94777 Storasis Klovainių ąžuolas – saugomas valstybės gamtos paveldo objektas, esantis Klovainių miestelyje, Pakruojo rajone. Medis auga nedideliame parke, šalia Klovainių bažnyčios, Pušaloto gatvėje (kelias  2930  Klovainiai–Deglėnai–Valmoniai ). Aptvertas, gatvėje pastatyta rodyklė. Ąžuolas lankomas, yra populiari kraštiečių susitikimų vieta, per Valstybės dieną miestelėnai ir svečiai renkasi prie jo giedoti Tautišką giesmę. Ąžuolas tebeauga: 1980-ųjų metų šaltiniuose randama parašyta, kad Klovainių ąžuolo aukštis siekė 28 metrus, o kamieno apimtis – beveik 6 metrus. Gamtininkai skaičiuoja, kad medžiui gali būti apie penkis šimtus metų. Pasakojama, kad ant jo šakų baudžiavos laikais kabėjęs varpas, kviesdavęs baudžiauninkus į darbą. Objekto paskelbimo saugomu teisės aktas: Lietuvos TSR Valstybinio gamtos apsaugos komiteto 1960 m. rugsėjo 1 d. įsakymas Nr. 165.